== Historie ==
Fonden er en sammenslutning af to fonde oprettet af de to grundlæggere, hhv. ''Wm. Vetts Fond'', stiftet i 1947, og ''Magasin du Nord's Fond'', stiftet i 1951. Ved Magasins børsnotering i 1954 blev der indført to [[aktieklasse]]r, således at familien kunne bevare kontrollen over selskabet uden at eje flertallet af aktierne. I 1990'erne var Magasin i økonomiske vanskeligheder efter en årrække med underskud. Magasin havde overtaget stormagasinet [[Illum (stormagasin)|Illum]] og dermed også en stor kredit i [[Jyske Bank]]. Banken kom således efterhånden til at eje 40% af Magasin.<ref>{{cite news |url=http://www.business.dk/diverse/jyske-bank-frygter-tab-paa-sine-laan-til-magasin |title=Jyske bank frygter tab på sine lån til Magasin |publisher=Berlingske Business |date=2003-11-20}}</ref> Familien mistede sin bestemmende indflydelse over selskabet men indgik dog en “fredspagt” med banken, så de to kontrollerede selskabet i fællesskab. Freden holdt indtil 2004, hvor banken trak sig, og Magasin blev solgt til et islandsk køberkonsortium med selskabet [[Baugur Group]] i spidsen.<ref>{{cite news |url=http://politiken.dk/oekonomi/ECE98962/jyske-bank-bryder-fredsaftale-i-underskudsplaget-magasin/ |title=Jyske Bank bryder fredsaftale i underskudsplaget Magasin |publisher=[[Politiken]] |author=Thomas Flensburg |date=2004-11-08}}</ref> Fonden har ikke siden ejet aktier i stormagasinet, men i en periode herefter var den dog medejer af ejendommen, der huser Magasins afdeling på Kongens Nytorv.
Organisationer